《偶书》
明代·石宝

浮梗已汗漫，托栖仍未宁。身外虽无馀，举目亦充庭。

十口可谁捐，敝笥满六经。纷纶系手泽，不独遗毡青。

疏琴载馀响，瘦鹤驱伶俜。转徙谅非难，肩毂恒未停。

物贵心反役，岂为善存灵。细咏卜居篇，永服陋室铭。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。